RCL เด้ง 3% โบรกอัพกำไรปีนี้โต 38% ทะลุ 2.3 หมื่นลบ. แนะซื้อเป้า 32 บ.
RCL เด้ง 3% โบรกอัพกำไรปีนี้โต 38% ทะลุ 2.3 หมื่นลบ. พ่วงอานิสงส์จีนจ่อคลายมาตรการโควิด แนะซื้อเป้า 32 บาท 
RCL เด้ง 3% โบรกอัพกำไรปีนี้โต 38% ทะลุ 2.3 หมื่นลบ. พ่วงอานิสงส์จีนจ่อคลายมาตรการโควิด แนะซื้อเป้า 32 บาท
30 พ.ย. 2565

ผู้สื่อข่าวรายงานว่า วันนี้(30 พ.ย.65) ราคาหุ้นบริษัท อาร์ ซี แอล จำกัด (มหาชน) หรือ RCL โดย ณ เวลา 14:59 น. อยู่ที่ระดับ 30.00 บาท บวก 1.00 บาท หรือ 3.45% สูงสุดที่ระดับ 30.00 บาท ต่ำสุดที่ระดับ 29 บาท ด้วยมูลค่าการซื้อขาย 77.84 ล้านบาท

บล.บัวหลวง ระบุในบทวิเคราะห์ว่า ได้ปรับเพิ่มประมาณการกำไรหลักในปี 65 ขึ้น 9.3% ไปเป็น 23,603 ล้านบาท เพิ่มขึ้น 38.3%  เทียบช่วงเดียวกันของปีก่อน อย่างไรก็ตามราคาเป้าหมายของคงเดิมไม่เปลี่ยนแปลงที่ 32 บาท
บล.ดาโอ (ประเทศไทย) ระบุในบทวิเคราะห์ว่า กลุ่มเรือและโลจิสติกส์ เป็นหุ้นที่ได้ประโยชน์จากทางการจีนอาจผ่อนปรนมาตรการโควิด และจะเปิดให้มีการเดินทางมากขึ้น โดยมีรายงานข่าวที่ระบุว่ารัฐบาลจีนอาจผ่อนคลายมาตรการโควิด เจ้าหน้าที่สาธารณสุขจีนเปิดเผยว่ารัฐบาลมีแผนเร่งฉีดวัคซีนโควิด-19 สำหรับคนชรา โดยมีเป้าหมายก้าวผ่านอุปสรรคสำคัญที่ขวางทางการผ่อนปรนนโยบายโควิด-19 เป็นศูนย์ ซึ่งไม่เป็นที่นิยม